Selliste probleemide puhul on kolm lihtsat lahendust. Kõige lihtsam ja odavam on loobuda pildi tegemise mõttest, panna kaamera kotti ja minna koju teed jooma ja küpsiseid sööma. Kuid siis jääb hetk jäädvustamata ning tuju vaevalt, et kõige parem on. Teine variant on vahetada oma ehk odavama otsa optika kalli ning valgusjõulise vastu. Kuid ilmselt on kõigile fotograafiaga tegelejatele küllaltki selgeks saanud, et mida väiksem avanumber(ja ühtlasi mida rohkem valgust), seda rohkem tuleb selle  objektiivi eest maksta. Kui aga kasutatakse kompaktkaamerat või ei ole soovi oma kvartalipalk vähe paremasse tehnikasse investeerida, tuleks kasutusele võtta kolmas lahendus. Statiiv või monopod.